በዓልቲ ድግሪ ሸያጢት ቆሎ ነብሳ ኣማዕቢላ ዲፕሎምን ዲግርን ዝሓዘት ተጋዳሊት ብርሃ፡ ኩሉ መገድታት ስለዝተዓጽዋ ኣብ ጎደናታት መቐለ፡ ቆሎ ሸይጣ ትናበርን ሕማቕ ህይወት ተሕልፍን ኣላ። "ሰኣን ገንዘብ፡ ጓለይ ናይ ካልኣይ ዓመት ናይ ኮሌጅ ትምህርታ ኣቋሪፃ፡ ነዚ ድየ ተጋዲለ?" ብምባል ከኣ ብሓዘን ተምርር። ኣብ ጎደናታት መቐለ፡ ቆሎ ክትሸይጥ እንከላ፡ እቲ ሰራሕተኛ ቢሮ ኮይና ክዳውንታ ኣጽርያ፡ ቦርሳኣ ሒዛ ዘሕለፈቶ ሓጺር ናይ ተስፋ እዋን ይረኣያ'ሞ ሕማቕ ከምዝስመዓ ትዛረብ። "ንጽቡቕ ሓሲበ ዘጣየስኩዎ ማሕበር፡ ክሳብ ሕጂ ብዘይርድኣኒ ህልኽ፡ ግዳይ ኮይነ ካብ ስርሐይ ተመዛቢለ፡ ኣደዳ ማእሰርትን ጠቐነን እኳ እንተኾንኩ፡ ቆሎ እናሸጥኩ ንህይወት ይገጥማ ኣለኹ" ብምባል እናነብዐት ትዛረብ። ቢቢሲ ኣብዚ ጉዳይ ዝተፀርሑ ሓላፊ ቤት ቤት-ፅሕፈት ህወሓት ንምርካብ ዝገበሮ ፈተነ ኣይሰለጠን። ተዛማዲ ትሕዝቶ "ንህዝቢ ካብ ዘይምእማንን ምንዓቕን ዝምንጩ'ዩ"16 መጋቢት 2018 ሓበራዊ ዘተ ንመፃኢ ዕድል ትግራይ21 ሰነ 2018 'ትግራይ ንበይና ነፂልካ እትሓድገሉ ምኽንያት እንታይ እዩ?
